93.4fm – Radio Namakwaland – Die beste in die weste. » Lekker Sous-Hoender
Pak 15 hoenderstukke in oondbak.Sprinkel met hoenderspeserye en sout, ook 2 t fyn knoffel en 1 gekapte ui. Meng bestandele vir sous: 175 ml plein jogurt, 250 ml mayonaise, 50 ml bruin suiker, 75 ml tamatiesous, 10 ml worcestersous, 100 ml blatjang, paar druppels tobascosous, as verkies. Gooi bo-oor hoender. Bedek met tinfoelie, Bak vir 1 uur by 180 gr C. Haal tinfoelie af en bak verder vir 45 minute. Bedien op rys of kapokaartappels.
19/01/2020, 11:59 am Jak de Priester se woema vir die winter | SARIE
Jak de Priester se woema vir die winter	deur Martie Swanepoel
Suid-Afrika se matige winters beteken ons kan nie regtig die Europese modes geniet nie – en ek smag daarna.
Dit laat my diep en poëties voel wanneer die blare se kleure in die herfs verander. En ja, partykeer ook ’n klein bietjie depressief. Maar ek is gelukkig en knus wanneer die kaggel brand, soms vroeg in die oggend reeds.
’n Mens moet jouself inrig vir die winter. Jou huis moet reggeruk word, amper soos met Kerstyd!
Slaap is ook soveel lekkerder in die winter. Jy sweet nie, selfs nie eens as jy vry nie! Ja, dis moeiliker om op te staan, daarom moet jy belê in ’n goeie paar pantoffels en ’n lekker dik kamerjas.
Ek pantser my teen verkoue en griep met ’n serp en aanvullings teen infeksies (vra jou apteker). Met die eerste teken van ’n krapperige keel, drink ek ’n dubbele dosis daarvan en ook ’n vitamien C-bruistablet.
In ons land is die winter kort, daarom moet ’n mens die beste daarvan maak. Daar is net drie maande waarin jy al dié snoesige dinge kan doen.
Dit laat my gees en vlees goed voel.